Hekk illum nistħajlek, Xedaq artritiku Ta' xwejjaħ popletiku B'żewġ sinniet, weqfin solitarji ġo ħalq sfreġjat, imtartra bis-snin. Iħarknu fil-fakra l-l-istaġuni ta' l-opri u l-melodiji ta' dawk l-operetti li kienu jġennu 'l-irġiel, u t-tbaħrid tal-Veljuni bl-ilwien tal-paguni li jsaħħru bil-ġmiel. Għadhom jidwu Fil-garigor ta' widnejja Jitregħdu bis-snin, ma' dawk ta' Beviario t-tenur, imewġu fil-milja sonora tat-Trovator; tiddandan fil-Carmen ta' mezzo sopran, waqt li Hilda Reggiani tiggorgeċċja d-delirju tal-Lucia l-ġenn, f' serata d'onore', miksija bil-ward… u divi oħra midfuna fin-nisġa taż-żmien. Ja ġawhra mitfija, Waqt li nibkik Jekk waqt il-briju ta' żmienek Qalbek qattx ħebritek IL-MALTI Li għad tisfa skeletru, Parthenon fl-Acropolis, Iżżejjen bl-istorja U ttenni li temmen Bil-porvli u l-azzar. Qed nara fuq podju ta' qabar Lil Maestro Luigi Cantoni, F'nofs ir-radam, Wieqaf b'xagħar borra, Twil imsella, Bil-bakketta mtella' Jistenna l-millennju Jibnilu r-Rjal.